
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	14.10.2026.
	Nr. RD-26-1101-lē

	
	(prot. Nr. 31, 31. §)




Par grozījumiem Rīgas domes 29.11.2023. lēmumā Nr. RD-23-3109-lē “Par projekta “Rīgas Skanstes pirmsskolas ēku kompleksa izveide Grostonas ielā 6” (PVM ID APS0142) pieteikuma iesniegšanu un īstenošanu”


Pamatojoties uz Ministru kabineta 06.06.2023. noteikumiem Nr. 292 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākuma “Pirmsskolas izglītības iestāžu infrastruktūras attīstība” īstenošanas noteikumi” un ņemot vērā Centrālās finanšu un līgumu aģentūras 18.09.2026. vēstuli Nr. 39-2-11/5020 par projekta ietvaros aktuālo Eiropas Reģionālās attīstības fonda līdzfinansējuma apmēru, Rīgas dome nolemj: 

Izdarīt Rīgas domes 29.11.2023. lēmumā Nr. RD-23-3109-lē “Par projekta “Rīgas Skanstes pirmsskolas ēku kompleksa izveide Grostonas ielā 6” (PVM ID APS0142) pieteikuma iesniegšanu un īstenošanu” šādus grozījumus:

1. Izteikt 4. punktu šādā redakcijā:
“4. Kopējās ar projekta īstenošanu saistītās izmaksas ir līdz 11 657 298 euro, no tām Eiropas Reģionālās attīstības fonda finansējums ir līdz 4 390 848 euro un Rīgas valstspilsētas pašvaldības līdzfinansējums ir līdz 7 266 450 euro.”









2. Izteikt 5.1. apakšpunktu šādā redakcijā:
“5.1. uzņemties juridiskās un finanšu saistības projekta kopējo izmaksu 11 657 298 euro apmērā atbilstoši 4. punktā minētajam, no kurām nodrošināt projekta izmaksu finansēšanu no attiecīgā gada Rīgas valstspilsētas pašvaldības budžeta programmas 01.39.00. “Līdzfinansējums Eiropas Savienības fondiem un citiem projektiem”, projekta ietvaros no CFLA saņemtajiem avansa un starpposma maksājumiem, piesaistītajiem aizņēmuma līdzekļiem un Rīgas valstspilsētas pašvaldības dotācijas;”.

